Okresná prokuratúra Žilina 
Moyzesova 20, 011 56 Žilina 1 	

Sp. zn. : 2 Pv 364/12/5511	Žilina, 23.1.2013
EEČ : 2-43-31-2013

U Z N E S E N I E

Trestná vec:	obvinený XXXXX  
Prečin:	Porušovanie práv k ochrannej známke, označeniu pôvodu výrobku a obchodnému menu podľa § 281 odsek 1 Trestného zákona číslo 300/2005 Zbierky zákonov v znení zákona číslo 313/2011 Zbierky zákonov

Rozhodol: 	prokurátor Okresnej prokuratúry Žilina
Podľa § 220 odsek 1 Trestného poriadku schvaľujem zmier uzavretý medzi: 
obvineným:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
a
poškodenými:
1.	XXXXX 
	sídlo organizácie: XXXXX XXXXX, XXXXX, XXXXX
2.	XXXXX 
	sídlo organizácie: XXXXX, XXXXX XXXXX, XXXXX
Obsahom zmieru je:
a.	Peňažná suma určená na všeobecne prospešné účely: 166,00 € 
b.	Konkrétny adresát peňažnej sumy určenej na všeobecne prospešné účely: Základná škola, Slovenských dobrovoľníkov 1 Žilina 
c.	Suma odovzdaná štátu na peňažnú pomoc obetiam trestnej činnosti: 83,00 € 

a súčasne podľa § 215 odsek 1 písmeno g) Trestného poriadku zastavujem trestné stíhanie obvineného
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
realizované policajtom Odb.úradu finanč.polície SZPČ Bratislava pod spisovou značkou KÚFS-83/5008-SV-2012.
Dňa 15.02.2012 v čase o 15.00 hod. v prevádzkových priestoroch predajne XXXXX nachádzajúcej sa na XXXXX v ktorej držiteľom tovaru je právnická osoba XXXXX., uviedol do obehu tovar a to najmenej 7ks uterákov označených obrazovou ochrannou známkou Lacoste a písomným vyobrazením CROCODILE, 15ks pánskeho spodného prádla označeného obrazovou ochranou známkou Burberry, 53ks šatiek označených obrazovou ochranou známkou Burberry, 9ks dáždnikov  označených obrazovou ochranou známkou Burberry, ktorý bol neoprávnene označený označením zhodným alebo zameniteľným s ochrannou známkou č. 377580, č. 3940442, č. 3950037, č. 7190929, ku ktorej právo používať ju patrí spoločnosti XXXXX, XXXXX, XXXXX, XXXXX, v zastúpení XXXXX, čím spoločnosti XXXXX vznikla škoda vo výške 7.261,- € a s obrazovou a slovnou ochrannou známkou, ku ktorej právo používať ju patrí spoločnosti XXXXX XXXXX XXXXX, XXXXX, v zastúpení spol. XXXXX.
Odôvodnenie: 
Poverený pracovník finančnej správy KÚFS Bratislava uznesením sp. zn. ČVS:KÚFS-83/5008-SV-2012 zo dňa 22.08.2012 vzniesol obvinenie podľa § 206 ods. 1 Tr. por. XXXXX z prečinu porušovania práv k ochrannej známke, označeniu pôvodu výrobku a obchodnému menu podľa § 281 odsek 1 Tr. zák. v podstate na tom skutkovom základe, ako je uvedený vo výrokovej časti tohto uznesenia. 

	V konaní pred probačným a mediačným úradníkom, sa obv. XXXXX ku spáchaniu skutku, ktorý sa mu kladie za vinu, priznal, vyhlásil, že  spáchal skutok, za ktorý je stíhaný a svoje konanie oľutoval. V konaní pred probačným a mediačným úradníkom vyhlásili poškodení, že od obvineného nežiadajú žiadnu náhradu škody za skutok, ktorého sa obvinený dopustil. 

	Skutočnosť uzavretia zmieru medzi obv. XXXXX a poškodenými je zrejmá z písomného zmieru uzatvoreného dňa 29.11.2012 pred probačným a mediačným úradníkom Okresného súdu v Žiline.

	Z listinných dôkazov, zabezpečených v priebehu prípravného konania vypovedajúcich o osobe páchateľov vyplýva, že obvinený doposiaľ súdne jedenkrát trestaný, a to v roku 1992, ktoré odsúdenie má však zahladené, nebol voči nemu schválený zmier ani podmienečne zastavené trestné stíhanie, neboli zistené ani žiadne iné závady v správaní obvineného, ktoré by vylučovali schválenie zmieru.
 
	Obvinený vložil na účet Okresnej prokuratúry v Žiline č. XXXXX, vedenom v štátnej pokladnici sumu 166,- €.

V rámci zmieru uzatvoreného medzi obvineným a poškodenými bolo dohodnuté, že 50% z tejto sumy, tj 83,- € patrí štátu na peňažnú pomoc poškodeným podľa osobitného zákona, a 50% z tejto sumy, tj. 83,- € patrí Základnej škole, Slovenských dobrovoľníkov 1, Žilina - Budatín, IČO 378 129 80, pričom na jej účet č. XXXXX, vedený v XXXXX, a.s., bude táto suma zaslaná bezodkladne po právoplatnosti tohto zmieru 

Vzhľadom k uvedeným skutočnostiam konštatujem, že v danej veci boli splnené zákonné podmienky stanovené v § 220 Tr. por. v smere rozhodnutia o schválení zmieru a zastavení trestného stíhania. Vo veci ide o konanie o prečine, za ktorý Trestný zákon ustanovuje trest odňatia slobody s hornou hranicou neprevyšujúcou päť rokov, obvinený vyhlásil, že spáchal skutok, za ktorý je stíhaný, pričom nie sú odôvodnené pochybností o slobodnosti, vážnosti a určitosti tohto vyhlásenia, poškodení náhradu škody nepožadovali, obvinený zložil na účet prokuratúry peňažnú sumu určenú na peňažnú pomoc poškodeným podľa osobitného zákona a táto suma nie je zrejmé neprimeraná závažnosti spáchaného trestného činu a vzhľadom na povahu a závažnosť tohto trestného činu, mieru  akou bol dotknutý verejný záujem, na osobu obvineného a na jeho osobné a majetkové pomery možno prijať záver, že rozhodnutie o schválení zmieru je nielen dostačujúce, ale aj dôvodné.

	Na základe uvedeného som rozhodol tak, ako je uvedené vo výrokovej časti tohto uznesenia.

Poučenie: 
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Peter Pekara
prokurátor